tartuNLP/wikipedia-smugri-20251201 huggingface dataset:
Ukrainan työläiskirjailijoiden liitto

Ukrainan työläiskirjailijoiden liitto (, VUSPP) oli vuonna 1927 perustettu kirjailijajärjestö. Sen julki lausuttuna tavoitteena oli taistella ”porvarillista nationalismia” vastaan. Se vastusti sellaisia ukrainalaisia kirjallisia ryhmiä kuin Vaplite, Uusklassikot, Lanka ja MARS, joiden työstä puolue löysi ”nationalistisia” tendenssejä. VUSPP kuului moskovalaiseen pääjärjestöön (VOAPP), ja sillä oli venäläinen ja juutalainen alaosasto. VUSPP:n julkaisuja olivat "Hart" ja "Literaturna hazeta", ja paikalliset alaosastot julkaisivat omia lehtiään. Lisäksi venäläisellä osastolla oli oma julkaisu "Krasnoje slovo" ja juutalaisella osastolla oli "Prolit".
Ukrainan työläiskirjailijoiden liiton johto pyrki saamaan järjestön puoluetta lähimmäksi kirjalliseksi järjestöksi, ja siksi se keskittyi poliittiseen taisteluun muita kirjallisia ryhmiä vastaan. Sen jäsenet eivät julkaisseet merkittäviä kirjallisia teoksia. Kun Prolitfront ja Nova Generatsija -ryhmät oli hajotettu, osa niiden jäsenistä liittyi 1931 VUSPP:hen. Puolueen keskuskomitea lakkautti huhtikuussa 1932 VUSPP:n ja myös VOAPP:n ja muut vastaavat kirjalliset järjestöt. Entisiä VUSPP:n jäseniä ja johtajia pidätettiin 1937–1939, ja he joutuivat pakkotyöleireille.
Siiri Syrjänen

Siiri Syrjänen (s. 23. tammikuuta 2003) on suomalainen salibandypelaaja, joka edustaa Tampereen Kooveeta [[F-liiga]ssa. Hän on pelipaikaltaan vasen laitahyökkääjä.
Ura.
Syrjänen aloitti salibandyuransa [[Ilves (salibandy)|Ilveksen]] juniorijoukkueissa, jossa hän pelasi sekä tyttöjen että poikien sarjoissa. Myöhemmin hän siirtyi [[Tampereen Classic|Tampereen Classiciin]], jossa hän debytoi F-liigassa kaudella 2021–22.
Kaudella 2022–23 Syrjänen siirtyi [[Tampereen Koovee|Kooveen]] riveihin, jossa hän on vakiinnuttanut asemansa F-liigan pelaajana. Hän on tunnettu vahvasta liikkeestään ja pelinlukutaidostaan hyökkäyspäässä.
Maajoukkueura.
Syrjänen on pelannut Suomen nuorten maajoukkueissa. Vuonna 2019 hän edusti alle 16-vuotiaiden maajoukkuetta kolmessa maaottelussa Latviaa vastaan. Hän on ollut mukana myös U19-maajoukkueen toiminnassa.
Pelaajaprofiili.
Syrjänen tunnetaan vasempana laitahyökkääjänä, joka pystyy haastamaan vastustajia 1 vs 1 -tilanteissa ja luomaan maalipaikkoja sekä itselleen että ketjukavereilleen. Hän on esiintynyt F-liigan lisäksi myös TPS:n SM-sarjajoukkueessa, jossa hän teki 10 ottelussa tehot 13+4.
Lähteet.
[[Luokka:Suomalaiset salibandyn pelaajat]]
[[Luokka:Vuonna 2003 syntyneet]]
[[Luokka:Elävät henkilöt]]
Marina Kinnunen

Marina Kinnunen (s. 1977) on suomalainen virkamies ja hyvinvointialueenjohtaja. Kinnunen on toiminut Vaasan sairaanhoitopiirin ja Pohjanmaan hyvinvointikuntayhtymän johtajana. Kinnunen on työskennellyt Vaasan sairaanhoitopiirissä vuodesta 2000 lähtien ja aloitti uransa sairaanhoitajana, siirtyen sittemmin potilasturvallisuuden kehittämisen pariin. Kinnunen on työskennellyt myös laatupäällikkönä, johtajaylihoitajana ja sote-muutosjohtajana.
Kinnunen on koulutukseltaan sairaanhoitaja ja kauppatieteen tohtori. Kinnunen väitteli Vaasan yliopistosta vuonna 2010 ja hänen väitöksensä aihe oli "virheistä oppimisen prosessit sairaalaorganisaatiossa". Kinnunen on palkittu Venny Snellmanin tunnustuspalkinnolla 2008 ja potilasturvallisuuden ansiomerkillä 2017.
Minna Korkiakoski-Västi

Minna Korkiakoski-Västi on suomalainen virkamies ja entinen hyvinvointialuejohtaja. Korkiakoski-Västi oli aikaisemmin toiminut Soiten hallinto- ja talousjohtajana sekä toimitusjohtajana helmikuusta 2018 lähtien. Koulutukseltaan Korkiakoski-Västi on hallintotieteiden maisteri. Korkiakoski-Västi valittiin Keski-Pohjanmaan hyvinvointialuejohtajan virkaan toukokuussa 2022. Korkiakoski-Västi irtisanoutui tehtävistään 19. helmikuuta 2024
Nicola Pisano

Nicola Pisano (tai Niccola, Nicolò) (n. 1206 – 1278 Pisa) oli italialainen kuvanveistäjä ja arkkitehti, jota pidetään renessanssin italialaisen taiteen edelläkävijänä.
Elämä ja ura.
Pisano työskenteli Keski-Italiassa ja pääasiallisesti Pisassa. Vaikka hän kutsui itseään Pisanukseksi, hän ei ollut syntyperältään pisalainen, vaan mahdollisesti oli kotoisin Etelä-Italiassa sijaitsevasta Apulian maakunnasta. Hänen elämästään tiedetään hänen teoksiaan lukuun ottamatta vain vähän. 
Pisanoa, joka on Italian uudesti elpyvän taiteen ensimmäinen huomattava tienraivaaja, on sanottu renessanssin edelläkävijäksi siksi, että hän käyttää esikuvinaan antiikkisia veistoksia, muun muassa Pisassa säilytettyjä sarkofagi- ja maljakkokuvia. Tämä antiikinvoittoisuus ilmenee hänen kauneimmassa teoksessaan, Pisan baptisteriumin kastekappelin marmorisessa saarnastuolissa (1260), jonka viidestä korkokuvasta esimerkiksi "Kuninkaiden kumarrus" osoittaa levollista yksinkertaisuutta sommittelussa ja varmaa plastillisuutta käsittelyssä. Hänen toinen, oppilaiden avulla suoritettu pääteoksensa, Sienan tuomiokirkon saarnastuoli (1268), on runsaskoristeinen ja poikkeaa edellisestä siten, että sen kuvaesitykset ovat enemmän italialais-kansalliseen naturalismiin ja goottilaisuuteen viittaavia. Pisanon muita veistoksia ovat korkokuvat Luccan San Martino kirkossa, pyhän Dominicuksen hautamerkki (1267, Bolognan San Domenicossa) ja Perugian tuomiokirkon edustaa koristava kaivo, joka oli hänen poikansa Giovanni Pisanon loppuunsuorittama. 
Pisano ei ollut vain kuvanveistäjä, vaan myös vuosisatansa suurin italialainen arkkitehti. Hän suunnitteli useita erittäin merkittäviä rakennuksia. Nykyisin olemassa olevista rakennuksista mainittakoon Pistoian katedraalin pääosa, Cortonan San Margheritan kirkko ja luostari sekä Firenzen Santa Trinita. Hänen monia arkkitehtonisia töitään on jälkikäteen muutettu ja modernisoitu paljon.
Jean-Antoine Houdon

Jean-Antoine Houdon (18. maaliskuuta 1740 Versailles – 17. heinäkuuta 1828 Pariisi) oli merkittävä ranskalainen kuvanveistäjä 1700-luvun jälkipuoliskolla.
Elämä ja ura.
Houdon pääsi 12-vuotiaana École royale de sculptureen, ja voitettuaan Prix de Rome -palkinnon 20-vuotiaana hän lähti Ranskasta Italiaan, jossa hän vietti seuraavat kymmenen vuotta. Yksi Houdonin ensimmäisistä töistä oli Pyhän Brunon patsas Santa Maria degli Angelin kirkkoon, joka ihastutti paavi Klemens XIV:tä ja toi hänelle välitöntä mainetta. Palattuaan Pariisiin Houdonista tehtiin Ranskan akatemian liitännäisjäsen "Morfeus"-marmoriveistoksensa ansiosta, ja hänestä tuli akatemian varsinainen jäsen vuonna 1775. Hän opetti aktiivisesti akatemiassa. Hänen muotokuva-asiakkainaan olivat muun muassa Denis Diderot, Venäjän keisarinna Katariina Suuri ja Benjamin Franklin. Houdon loi neljä erilaista Voltairen rintakuvaa. Kuultuaan Jean-Jacques Rousseaun kuolemasta Houdon kiiruhti filosofin kotiin ja otti vainajan kasvoista valoksen, josta hän loi pronssirintakuvan. Vuonna 1785 Houdon vieraili Yhdysvalloissa George Washingtonin kotona Mount Vernonissa toteuttaakseen tämän patsaan. Marmoripatsas pystytettiin Virginian osavaltion pääkaupunkiin Richmondiin vuonna 1796.
Houdonin mytologisista teoksista tunnetuin on hänen "Diana"-patsaansa, joka herätti paheksuntaa rohkealla alastomuudellaan. Vuoden 1791 Pariisin salongissa Houdon esitteli rintakuvia markiisi de Lafayettesta, Benjamin Franklinista ja kreivi de Mirabeausta. Houdonin arvostus jatkui Ranskan vallankumouksen ja Napoleonin vallan aikana. Hänen uskonnollinen Pyhän Scholastican patsaansa herätti kuitenkin vallankumouksellisten vastustusta. Hänet ilmiannettiin, ja hänen henkensä pelastui vain sillä, että hän muokkasi Pyhän Scholastican filosofian ruumiillistumaksi. Napoleonin aikana, josta hän teki vuonna 1806 alastonpatsaan, hän veisti muun muassa Ciceron patsaan senaattia varten sekä erilaisia rintakuvia, joista mainittakoon marsalkka Neyn, keisarinna Josephinen ja Napoleonin itsensä rintakuvat, josta Houdon sai kunniamerkin.
Ukrainan maantieteen tietosanakirja

Ukrainan maantieteen tietosanakirja () on vuosina 1989-1993 julkaistu kolmiosainen ukrainankielinen tietosanakirja, joka käsittelee erityisesti Ukrainan maantiedettä. Teossarja sisältää yli 7000 artikkelia. Tietosanakirjaa laati yli 650 kirjoittajaa. Toimituskunnan päätoimittaja oli maantieteilijä, professori Oleksandr Marynytš ().
Tietosanakirjan osat ovat (linkki arkistoituun pdf-julkaisuun):
Dave McClain

David Wayne McClain (s. 22. lokakuuta 1965, Wiesbaden, Länsi-Saksa) on yhdysvaltalainen rumpali, joka tunnetaan parhaiten Machine Head -yhtyeen entisenä rumpalina, jossa hän soitti vuosina 1995-2018. McClain tunnetaan myös Sacred Reich -yhtyeestä, johon hän liittyi takaisin vuonna 2018 soitettuaan siinä aiemmin vuosina 1991-1995. Muita yhtyeitä, joissa McClain on vaikuttanut ovat mm. S.A.Slayer, Narita, Turbin, Catalepsy sekä Murdercar. 
McClain on ollut vegaani vuodesta 2017 lähtien.
Diskografia.
S.A.Slayer
Murdercar
Sacred Reich
Machine Head
Vierailut muiden artistien albumeilla.
Juggernaut
Murdercar
Ministers of Anger
Make it Simple

Make it Simple Oy on vuonna 2015 perustettu suomalainen mainostoimisto. Sen perustivat Jarkko Tuuri, Jukka Mannio ja Pia Eiro. Vuodesta 2018 yrityksen toimitusjohtajana on toiminut Vesa Tujunen. Make it Simple on tehnyt mainoksia muun muassa Prismalle, Pelastusarmeijalle ja Oikotielle. Vuonna 2019 Make it Simplen liikevaihto oli 721 tuhatta euroa, ja sillä oli kolme työntekijää.
Make it Simple voitti Voitto-mainoselokuvakilpailun yleisessä sarjassa kultaa vuonna 2015. Make it Simple voitti kilpailun yhteiskunnallinen- ja kulttuurisarjan vuosina 2018 ja 2021. Vuonna 2015 Make it Simple oli mukana toteuttamassa Effie Awards Finland 2015 -kilpailun voittanutta SOK:n halpuutuskampanjaa. Vuoden 2023 Vuoden huiput -gaalassa liikkuvan kuvan sarjan Kultahuipun sai Pelastusarmeijalle tehty kampanja ”Odotus”.
Vuonna 2024 monin tavoin palkitusta Porisuhdeneuvoja Luukkone -kampanjasta tunnetuksi tullut porilainen Staart yhdistyi Make it Simpleen, joka jatkaa vanhalla nimellään. Yhdistetty liikevaihto on vajaat 2 miljoonaa euroa, ja vakituisia työntekijöitä on 12. .
Sammakkoravut

Sammakkoravut (Raninidae) on kymmenjalkaisiin kuuluva äyriäisheimo. Heimon lajeja tavataan merivesistä.
Taksonomia ja anatomia.
Sammakkoravut jaetaan 5 alaheimoon ja 11 sukuun. Heimon lajien selkäkilpi on muodoltaan soikea ja levyttään pidempi. Toisin kuin useilla muilla taskuravuilla, sammakkorapujen takaruumis ei ole täysin taitettuna päärinnan alle. Eturaajojen sakset ovat tukevat ja muut raajat litteähköt. Silmät ovat pitkien varsien päissä.
Elintavat.
Sammakkorapuja tavataan erityisesti lämpimiltä alueilta. Ne elävät useimmiten matalissa vesissä pehmeään pohjaan kaivautuneina. Heimon lajien ravintoa ovat madot ja nilviäiset.
Toive (elokuva)

Toive () on vuonna 2023 ensi-iltansa saanut yhdysvaltalainen animaatioelokuva, jonka on tuottanut Walt Disney Animation Studios. Elokuva sai ensi-iltansa Yhdysvalloissa 22. marraskuuta 2023 ja Suomessa 15. joulukuuta 2023.
Ääninäyttelijät.
Muissa rooleissa: Amy Burgess, Augusta Oiva, Eelis Ignatius, Elias Hjelm, Ella Hautajärvi, Ella Tarvonen, Hanna Kaila, Hanna Pakarinen, Heljä Heikkinen, Helmi Kantola, Ilmari Apajalahti, Isa Antas, Jenni Lambert, Jessica Tamminen, Joonathan Kettunen, Juuli Kylänpää, Kari Leppälä, Kari Starck, Katja Aakkula, Kerttu Apajalahti, Kia Laitakari, Kosmo Salminen, Laura Ranta, Leni Tamminen, Liisa Ingman, Nerea Susi, Nina Höynälä, Oona Westerling, Pasi Ruohonen, Petra Rothovius, Riikka Hallenberg, Robert Kock, Sainey Gibba, Sasu Moilanen, Sonja Pajunoja, Väinö Riihimäki, Yannick Yamajako
Jared MacEachern

Jared MacEachern (s. 16. elokuuta 1980, Virginia, Yhdysvallat) on yhdysvaltalainen muusikko, joka tunnetaan parhaiten Machine Head -yhtyeen basistina, johon hän liittyi vuonna 2013 korvaten yhtyeen silloisen basistin Adam Ducen. Ennen Machine Headia MacEachern soitti kitaraa ja lauloi Sanctityssa. 
Ura.
MacEachern aloitti laulamaan viisivuotiaana vanhempiensa kanssa kirkon kuorossa ja jatkoi kuorolaulua 13-vuotiaaksi asti. MacEachern aloitti soittamaan 10-vuotiaana viulua, mutta vaihtoi siitä piakkoin selloon, josta sittemmin bassokitaraan. MacEachern valmistui Virginia Beachilla sijaitsevasta Frank W. Coxin lukiosta, josta hän jatkoi collegeen bassomusiikin opiskelun pariin. Näihin aikoihin hän tutustui tuleviin Sanctityn soittajiin ja vaihtoi basson kitaraan. 
MacEachernin lempialbumeita ovat Metallican Kill 'Em All sekä Sepulturan Arise. Hänen isoin vaikuttajansa bassonsoitossa on edesmennyt Metallican basisti Cliff Burton. 
Sanctity.
Vaikka MacEachern oli valtaosan iästään soittanut bassoa, hän soitti Sanctityssa kitaraa. Sanctity perustettiin vuonna 1998 ja he ovat julkaisseet yhden albumin. Helmikuussa 2008 MacEachern lähti yhtyeestä henkilökohtaisista syistä. Hänestä oli juuri tullut isä ja hän halusi keskittyä vanhemmuuteen. 
Serenity Dies.
Lokakuussa 2010 Malediivilainen thrash metal -yhtye Serenity Dies ilmoitti kirjoittavansa uutta materiaalia MacEachernin kanssa. 
Machine Head.
Kesäkuussa 2013 Machine Head ilmoitti, että MacEachern on valittu yhtyeen uudeksi basistiksi korvaten silloisen basistin Adam Ducen. Machine Headin ensimmäinen julkaisu MacEachernin kanssa oli marraskuussa 2014 julkaistu Bloodstone &amp; Diamonds, joka ylsi Billboard 200 -listalla sijalle 21. 
Diskografia.
Sanctity
Machine Head
Jean-Baptiste Carpeaux

Jean-Antoine Carpeaux (11. toukokuuta 1827 Valenciennes – 12. lokakuuta 1875 Château de Bécon, Courbevoie) oli ranskalainen kuvanveistäjä. Häntä on kutsuttu ensimmäiseksi moderniksi muotokuvanveistäjäksi.
Elämä ja ura.
Carpeaux oli muurarin poika, ja hän vietti nuoruutensa köyhyydessä. Hän oli Pariisissa François Ruden ja sittemmin Francisque Joseph Duret'n oppilas, voitti Prix de Rome -palkinnon vuonna 1854 ja opiskeli samasta vuodesta lähtien Académie de France à Rome -koulussa. Hän tuli tunnetuksi ensin patsaalla "Napolilainen kalastaja" (1858) ja myöhemmin, paljon suuremmassa määrin, teoksella "Ugolino ja hänen poikansa" (1862). Sitten hän palasi Pariisiin. Hänen merkittävimmät teoksensa seuraavalla kaudella kuuluvat monumentaaliveistoksiin. Niitä ovat "Keisarillinen Ranska valaisee maailmaa" ja reliefi "Triomphe de Flore", jotka molemmat toteutettiin Tuileries’n uuden rakennuksen Flora-paviljonkiin, "Tanssi" Palais Garnier -oopperatalon julkisivussa (1869) ja pronssiteos "Maailman neljä osaa" Avenue de l'Observatoiren suihkulähteessä (1872). Carpeaux toteutti myös "Tyttö simpukan kanssa" -patsaan (1864), Antoine Watteaun patsaan ja useita pienoispatsaita. Hän laati myös keisarillisen prinssin Napoléon Eugène Louis Bonaparten pronssipatsaan (1865) sekä keisarinna Mathilde Bonaparten ja muiden muotokuvapatsaita. Hän oli keisarillisen perheen suosiossa, ja hänestä tehtiin vuonna 1866 Ranskan kunnialegioonan ritari. Sairaus ja onneton avioliitto varjostivat hänen viimeisiä vuosiaan.
Carpeaux'n aikalaiset tunnustivat hänen neroutensa, vaikka monet loukkaantuivat hänen veistostensa ulkoasusta ja voimakkaan naturalistisesta lähestymistavasta. Jälkipolville hän on yksi modernin kuvanveiston uranuurtajista. Hänen varhaisemmissa teoksissaan on nähtävissä Michelangelon ja muiden italialaisten renessanssin taiteilijoiden vaikutus, mutta kukoistuskauden pääteoksissa hänen yksilöllinen temperamenttinsa ja luonteensa näkyvät. Elämä, liike ja intohimo leimaavat hänen luomuksiaan. Myös hänen muotokuvissaan elinvoimaisuus on korostettu.
Adam Duce

Adam Duce (s. 14. huhtikuuta 1972) on yhdysvaltalaismuusikko, joka tunnetaan parhaiten yhtenä Machine Headin perustajajäsenistä. Duce soitti Machine Headissa vuosina 1992-2013.
Ura.
Duce oli lapsena todella energinen tapaus, mikä lopulta johti siihen, että hän joutui 11-vuotiaana parannuskouluun Texasiin kahdeksi vuodeksi. Duce kertoi tästä myöhemmin haastattelussa viitaten olleensa aivan liian energinen lapsi. 
Ducen ensikosketus raskaampaan musiikkiin tapahtui AC/DC:n For Those About to Rock We Salute You -albumin myötä. Kun hän pääsi parannuskoulusta pois, hänen lapsuudenystävänsä ja yksi Machine Headin perustajajäsenistä, Logan Mader, tutustutti hänet metallimusiikkiin yhtyeiden Slayer, Metallica, Exodus, King Diamond sekä Celtic Frost musiikilla.
Vuonna 1987 Duce ja Mader päättivät molemmat aloittaa kitaransoiton ja perustaa yhdessä yhtyeen. Muutaman epäonnistuneen kerran jälkeen Mader suostutteli Ducen aloittamaan bassonsoiton, koska he eivät löytäneet sopivaa basistia. 
Ducen suurimmat vaikuttajat bassonsoittoon ovat Cliff Burton, Geezer Butler sekä Steve Harris. Vaikka Ducen suurimmat vaikuttajat soittavat bassoa sormilla, soittaa Duce itse silti plektraa käyttäen. 
Machine Head.
Duce tapasi Robb Flynnin yhteisen kaverin kautta ollessaan 16-vuotias ja heistä tulikin myöhemmin kämppiksiä. Näihin aikoihin Flynn soitti Bay Area thrash metal -yhtyeessä nimeltä Vio-Lence. Vuonna 1991 he ajautuivat isoon tappeluun paikallisen jengin kanssa Oaklandissa, Kaliforniassa. Tämä johti Flynnin eroamiseen Vio-Lencesta ja Machine Headin perustamiseen. Flynn kutsui mukaan Ducen lisäksi kitaristi Logan Maderin sekä rumpali Tony Costanzan. 
Duce soitti bassoa ja lauloi taustalaulut kaikille Machine Headin albumeille eroonsa asti sekä oli mukana joka kiertueella vuoteen 2012 asti. Duce teki myös muutaman esiintymisen Roadrunner Unitedin kanssa.
Unto the Locustin kirjoitusprosessin aikoihin välit Flynnin kanssa alkoivat hiertää. Duce ei osallistunut täysillä kappaleiden tekoon. Duce totesi tehneensä monia riffejä ja sanoituksia, mutta Flynnille ei ollut kelvannut niistä mikään. Myöhemmin tämä on kerrottu olleen isoin syy Ducen erottamiseen yhtyeestä. 
22. helmikuuta 2013 Machine Head ilmoitti, että Duce ja yhtye eivät jatka enää yhdessä. Flynn kertoi myöhemmin yhtyeen verkkosivuilla, että Duce on erotettu. 
21. tammikuuta 2014 Duce haastoi Machine Headin silloiset jäsenet (Flynn, Phil Demmel, Dave McClain) sekä managerin oikeuteen tavaramerkin sekä kumppanuussopimuksen rikkomisesta sekä kunnianloukkauksesta. 7. heinäkuuta 2014 Machine Headin Facebook -sivuilla ilmoitettiin, että oikeusjuttu on ratkennut. 
Diskografia.
Machine Head
Nysa Kłodzka

Nysa Kłodzka on noin 182 kilometrin mittainen joki Puolassa. Se on yksi Oderin vasemmanpuoleisista sivujoista ja sijaitsee Opolen ja Ala-Sleesian voivodikunnissa. Nysa Kłodzka virtaa muun muassa Międzylesien, Bystrzyca Kłodzkan, Kłodzkon, Bardon, Kamieniec Ząbkowickin, Paczkówin, Otmuchówin, Nysan ja Lewin Brzeskin kaupunkien halki.
Nysa Kłodzkan valuma-alue käsittää 4 874 neliökilometrin alan, josta 2 927 km2 on Ala-Sleesian voivodikunnan eteläosassa ja 1 946 km2 on Opolen voivodikunnan länsiosassa. Joen alkulähde sijaitsee Trójmorski Wierch -vuoren rinteillä Ala-Sleesian voivodikunnassa ja sen laskupaikka Oderiin Opolen voivodikunnassa Wronówin kylässä. Nysa Kłodzkan virtaus on lähellä sen alkulähdettä 38 m3/s.
Nysa Kłodzkan tärkeimmät vasemmanpuoleiset sivujoet ovat Ścinawka, Bystrzyca Dusznicka, Cielnica, Stara Struga, Budzówka, Bystrzyca, Grodkowska Struga sekä Skoroszycki Potok ja oikeanpuoleiset Ścinawa Niemodlińska, Biała Głuchołaska, Biała Lądecka, Widna, Raczyna, Kamienica, Wilczka, Mąkolnica, Pławna, Gruda sekä Płocha. Sen valuma-alueella on yhteensä 165 tekojärveä, joista suurimmat ovat Nysa (1 917 ha) ja Otmuchów (1 716 ha).
Kłodzkosta vuosisatojen aikana kerätun historiallisen aineiston mukaan Nysa Kłodzkan tulvat ovat toistuva ilmiö kaupungissa.
Arnolfo di Cambio

Arnolfo di Cambio (joskus di Lapo) (n. 1232 Colle di Val d'Elsa, Toscana – 1300 Firenze) oli italialainen kuvanveistäjä ja arkkitehti, jota on kutsuttu italialaisen gotiikan suurimmaksi mestariksi.
Elämä ja ura.
Cambion henkilöhistoriaa ei juuri tunneta, vaikka hän jätti jälkeensä merkittäviä töitä. Hän opiskeli ja työskenteli kuvanveistäjänä Nicola Pisanon kanssa Sienassa vuonna 1266 tämän valmistaessa saarnastuolia Sienan katedraaliin, toimi sen jälkeen Napolissa ja Roomassa ja asettui vuoden 1285 jälkeen Firenzeen, jossa hän toimi pääasiassa rakennusmestarina, rakentaen muun muassa kaupunginmuurien ulkokehän. Hän rakensi myös uudelleen Firenzen Badia-luostarin pääkappelin ja lisäkappelit. Hän aloitti Firenzessä vuonna 1294 valtavan Santa Crocen fransiskaanikirkon rakentamisen, joka rakennettiin goottilaiseen tyyliin, jossa yhdistyivät antiikin kristilliset basilikan perinteet, ja 1296 Santa Maria del Fioren katedraalin rakentamisen ja sen julkisivun patsaiden veistämisen. Katedraali on ensimmäinen esimerkki täysin italialaisesta goottilaistyylisestä rakennuksesta, sillä aiemmat goottilaistyyliset rakennukset Italiassa olivat saksalaisten arkkitehtien tilaustöitä. Cambio oli myös Palazzo Vecchion ulkoasun arkkitehti. Eräs hänen merkittävimmistä veistoksistaan on kardinaali de Brayen hauta Orvietossa.
Dominic Toretto

Dominic Toretto on yksi "Hurjapäät"-elokuvasarjan päähenkilöistä. Häntä näyttelee Vin Diesel. Nuorta Domia näytteli Vincent Sinclair Diesel ja teini-ikäistä Vinnie Bennett. "" -animaatiosarjassa hänen suomenkielisenä ääninäyttelijänään toimii Sasu Moilanen. Domin loivat Gary Scott Thompson, Erik Bergquist ja David Ayer.
Poul Dalsager

Poul Christian Dalsager (5. maaliskuuta 1929 Hirtshals – 2. toukokuuta 2001) oli tanskalainen sosiaalidemokraattinen poliitikko. Hän istui kansankäräjillä vuosina 1964–1981 ja toimi Tanskan kalastusministerinä 1975–1977 ja 1979–1981 sekä maatalousministerinä 1975–1978 ja 1979–1981. Vuosina 1981–1985 hän oli Euroopan maatalouskomissaari ja vuosina 1990–1995 Hjørringin pormestari. Lisäksi hän oli Euroopan parlamentin jäsen 1973–1974.
@tak

@tak (Atak, A-Tak) oli 1990-luvun lopulla toiminut suomalainen eurodance-yhtye. 
Sen jäsenet olivat Alexius Pohjolainen, Heidi Loren, Heini Balk ja Kay Borgström. Yhtye teki muun muassa kappaleet "Love on the Moon" ja "Pizza boy". @takin levy-yhtiö oli Sony Music, Dance Pool. 
@tak oli Emma-ehdokkaana 1997 Vuoden tulokas-sarjassa.
Palimpsesti – ohita intro

Palimpsesti – ohita intro ("Palimpsest", televisioesityksessä myös "Palimpsesti") on Hanna Västinsalon ohjaama ja käsikirjoittama suomalainen draama- ja fantasiaelokuva, joka sai ensi-iltansa vuonna 2022 Venetsian elokuvajuhlilla.
Elokuvassa Tellu ja Juhani osallistuvat kehitteillä olevaan geeniterapiaan, joka kääntää heidän elimistönsä vanhemisprosessin ja saa heidät nuorentumaan.
Elokuvan budjetti oli 150 000 euroa. Sen rahoitti Venetsian elokuvajuhlien Biennale College Cinema -hanke, joka on aiemmin rahoittanut esimerkiksi Hannaleena Haurun elokuvan "Fucking With Nobody" (2020). Suomen elokuvasäätiö tuki elokuvan levitystä. 
Arvosteluja.
 Jouni Vikman, "Episodi"
 Pekka Luokkala, "Katso"
 Leena Virtanen, "Aamulehti"
 Pauliina Savola, Film-o-Holic
II/JR 30 (jatkosota)

II/JR 30 oli jalkaväkirykmentin 30 II pataljoona jatkosodan aikaan. Pataljoona perustettiin Leppävirralla 19. kesäkuuta 1941, jonka jälkeen se siirtyi 22.–27. kesäkuuta välisenä aikana Kaltimon, Pirttivaaran, Huosivaaran ja Vatulan kautta Tohmajärvelle. 28.–30. kesäkuuta pataljoonalla oli harjoituksia, kunnes se teki 1. heinäkuuta tiedustelutehtävän Wärtsilään. Seuraavana päivänä pataljoona keskitti tykistöään Kaurilan maastoon. Samaan aikaan Kaurikulon, Kaurilan ja Muskon välillä tehtiin lentokonepommituksia.
6. heinäkuuta pataljoona lähetti miehityslinjalle partion ja teki 3 kk-pesäkettä. Seuraavana päivänä 7. heinäkuuta vänrikki Kangasperko kaatui.
Romina Pourmokhtari

Romina Pourmokhtari (s. 12. marraskuuta 1995 Sundbyberg) on ruotsalainen liberaali poliitikko. Hän johti Liberaalia nuorisoliittoa vuosina 2019–2022. Syyskuussa 2022 hänet valittiin valtiopäiville ja lokakuussa 2022 hänet nimitettiin Kristerssonin hallitukseen ilmasto- ja ympäristöministeriksi. Hän on Ruotsin historian nuorin ministeri.
Tausta ja yksityiselämä.
Pourmokhtarin isä saapui Ruotsiin Iranista pakolaisena, mikä herätti myöhemmin tyttären kiinnostuksen politiikkaan. Pourmokhtari on opiskellut valtio-oppia Uppsalan yliopistossa.
Ennen politiikkaan lähtemistä Pourmokhtari työskenteli ravintola-alalla sekä poliittisena virkamiehenä. Hän toimi muun muassa Anna Starbrinkin sihteerinä.
Pourmokhtari asuu yksin Sundbybergissä Laban-nimisen koiransa kanssa. Vuonna 2022 hän julkaisi kirjan nimeltä "Chicken nuggets på krita."
Poliittinen ura.
Pourmokhtari liittyi Liberaalien nuorisojärjestöön, Liberala ungdomsförbundet (LUF), vuonna 2013. Vuonna 2019 hänet valittiin järjestön puheenjohtajaksi. Hän ilmoitti jättävänsä puheenjohtajan paikkansa marraskuussa 2022.
Tammikuussa 2022 "Expressen" listasi Ruotsin vaikutusvaltaisimmat alle 30-vuotiaat poliitikot, jolloin Pourmokhtari sijoittui ensimmäiseksi.
Satanic Tyrant Werewolf

Satanic Tyrant Werewolf (oikea nimi Lauri Penttilä) on suomalainen black metal -artisti. Werewolf on yhden hengen black metal -yhtye Satanic Warmasterin ainoa jäsen. Hän on myös toiminut black metal -yhtye Hornan laulajana vuosina 1996–2001.
Mummokulta

Mummokulta on Marko Tapion satiirinen rikosromaani vuodelta 1969.
Juoni.
Romaanin tapahtumat sijoittuvat Jyväskylään ja sen lähialueille. Teoksen päähenkilö on Helsingissä asuva, kaksikymppinen lääketieteen lisensiaatti, joka työskentelee patologina ja selvittää rikostapausta rikospoliisin apuna.
Nuori jyväskyläläinen tyttö vahtii isoäitiään, joka tulee tämän mukana teinihippoihin. Mummo kokee luonnollisen kuoleman kotibileissä. Nuoret päättävät siirtää mummon takaisin tytön asuntoon. He käärivät ruumiin mattoon ja siirtävät sen auton kattotelineessä tytön kotitalolle. Auto ja mummo kuitenkin varastetaan, mistä käynnistyy takaa-ajo, jonka aikana murhataan kaksi nuorta naista ja kolme miestä hukkuu.
Helsinkiläinen patologi on lähdössä Lapin-lomalle ja hänet määrätään menomatkalla suorittamaan vanhukselle ruumiinavaus. Jyväskylässä hänelle selviää, että mummo on kadonnut. Mies alkaa avustaa rikospoliisia tapauksen selvittämisessä. Hän on aiemmin työskennellyt Keski-Suomen Iltalehden toimittajana ja käy tutkinnan aikana vuotamassa tietoja tapauksesta vanhalle työnantajalleen. Patologin matkansa varrella kohtaamat sattumukset alkavat yhdistyä hänen mielessään juttuun ja johtavat lopulta sen ratkeamiseen.
Romaanin kirjoittamisen aikaan kirjailija Marko Tapio oli jo pahasti alkoholisoitunut, mikä välittyy teoksen lukuisista juopottelukohtauksista.
Julie Vinter Hansen

Julie Marie Vinter Hansen (20. heinäkuuta 1890 Kööpenhamina, Tanska – 27. heinäkuuta 1960 Mürren, Sveitsi) oli tanskalainen tähtitieteilijä.
Vinter Hansen oli ensimmäinen nainen, joka suoritti Kööpenhaminan yliopistossa tähtitieteen alan tutkinnon. Hän valmistui maisteriksi vuonna 1917, mutta aloitti työskentelyn yliopistolle kuuluvassa Østervoldin observatoriossa jo opiskeluaikanaan. Kun laki 1920-luvun alussa salli naisten pääsyn joihinkin julkisiin virkoihin, Vinter Hansenista tuli yliopiston ensimmäinen naispuolinen viranhaltija.
Tutkijana Vinter Hansen keskittyi perinteiseen tähtitieteeseen eli havainnoimaan asteroideja ja komeettoja sekä laskemaan niiden ratatietoja. Hänet tunnettiin äärimmäisen huolellisista ja miltei virheettömistä laskelmistaan. Hän pystyi määrittämään esimerkiksi Comas Solà -pyrstötähden tarkan kiertoradan vuosikymmeniksi eteenpäin. Vinter Hansen oli lisäksi ahkera kirjoittaja, joka uransa aikana toimitti muun muassa "Nordisk Astronomisk Tidsskrift" -aikakauslehteä ja Kansainvälisen tähtitieteen unionin "Circulars"-uutiskirjettä. Hän oli mukana myös tähtiyhdistys Astronomisk Selskabin ja naisasiajärjestö Danske Kvinders Nationalrådin (nyk. Kvinderådet) toiminnassa.
Vinter Hansen kuoli 70-vuotiaana sydänkohtaukseen ollessaan lomamatkalla Sveitsissä. Hän oli juuri jäämässä työstään eläkkeelle. Hänen hautajaispäivänsä olisi ollut hänen virallinen eläköitymispäivänsä. Koska Vinter Hansen oli perheetön, hän testamenttasi omaisuutensa jaettavaksi matka-apurahoina opiskelijoille.
Pikkuplaneetta 1544 Vinterhansenia on nimetty hänen mukaansa.
Sigge Bergman

Sigfrid "Sigge" Wilhelm Bergman (31. heinäkuuta 1905 Luulaja – 6. tammikuuta 2001 Rättvik) oli ruotsalainen urheilujohtaja, joka teki pitkän uran erityisesti hiihtourheilun parissa toimiessaan Ruotsin hiihtoliiton puheenjohtajana ja pääsihteerinä sekä Kansainvälisen hiihtoliiton (FIS) pääsihteerinä ja pitkäaikaisena Teknisen komitean puheenjohtajana.
Suoritettuaan vuonna 1928 urheilujohtajatutkinnon Sigge Bergman toimi muutaman vuoden opettajana. Hän oli yhdessä Olle Rimforsin kanssa tuomassa 1930-luvulla slalomurheilua ruotsalaisille, jota varten hän oleskeli kausina 1935–1936 alppialueella. Hän oli 1930-luvun puolivälissä Ruotsin ensimmäinen laskettelutähti. Hän osallistui jo vuonna 1934 Sveitsin Sankt Moritzissa pidettyihin alppihiihdon MM-kisoihin sijoituksen ollessa pujottelussa 29. Bergman julistettiin vuonna 1935 ammattilaiseksi, joten hän ei voinut edustaa maataan vuoden 1936 talviolympialaisissa toimittuaan palkallisena hiihdonopettajana.
Urheilu-uransa jälkeen hänet valittiin vuonna 1939 Ruotsin hiihtoliiton sihteeriksi ja sen jälkeen liiton puheenjohtajaksi vuosiksi 1952–1961. Sen jälkeen hän toimi vielä vuodet 1961–1976 uudelleen liiton pääsihteerinä. Hän johti vuonna 1954 alppihiihdon Åressa käytyjä MM-kisoja ja hiihdon Falunissa käytyjä MM-kisoja. Sen jälkeen hän toimi vuoden 1958 yleisurheilun Tukholmassa käytyjen EM-kisojen pääsihteerinä. Hän toimi myös Kansainvälisessä hiihtoliitossa. Aluksi hän toimi vuosina 1939–1946 alppihiihtokomitean jäsenenä, 1946–1961 Teknisen komitean puheenjohtajana, 1961–1979 liiton pääsihteerinä. Hän toimi tällöin läheisessä yhteistyössä liiton puheenjohtajan, sveitsiläisen Marc Hodlerin kanssa. 
Sigge Bergman oli näkyvä hahmo Ruotsin olympialaistoiminnassa. Hän oli mukana lehtimiehenä, teknisenä virkailijana tai urheilujohtajana 24 olympiakisoissa vuosina 1936–1994. Hän toimi Ruotsin urheilun valtakunnanliiton hallituksen jäsenenä vuosina 1956–1973. Lähes samanaikaisesti hän toimi vuosina 1953–1976 Ruotsin kansallisen olympiakomitean hallituksen jäsenenä sekä vuosien 1972 ja 1976 kesäkisoissa Ruotsin joukkueen johtajana. Bergman tuli tunnetuksi Kansainvälisen olympiakomitean (KOK) puheenjohtajan Avery Brundagen ylläpitämän tiukan olympialaisten amatööriystulkinnan vastustajana. 
Tunnustuksena pitkäaikaisesta ja aktiivisesta toiminnasta hiihtourheilun hyväksi hänet nimitettiin Kansainvälisen hiihtoliiton ja Sveitsin hiihtoliiton kunniajäseneksi. Vuonna 1997 hänelle myönnettiin Olympic Order vuonna 1980 pronssisena ja vuonna 1997 hopeisena.
Die Glocke -salaliittoteoria

Die Glocke () on salaliittoteoria, jonka mukaan kansallissosialistisen Saksan hallinto kehitteli aikakonetta, joka olisi pystynyt myös kumoamaan painovoiman.
Väitteiden mukaan aikakone olisi ollut 3,7 metriä korkea ja läpimitaltaan 2,7 metriä. Siinä olisi ollut kaksi vastakkaisiin suuntiin pyörivää sylinteriä ja itse laitteessa radioaktiivista ainetta. Väitetään, että ne teknikot ja tutkijat, jotka eivät kuolleet laitteen säteilyyn, olisi toisen maailmansodan lopussa surmattu ja laite viety piiloon salaiseen paikkaan. Vangittu SS-upseeri Hans Kammler olisi tarinoiden mukaan kertonut asiasta yhdysvaltalaisille viranomaisille vastikkeeksi vapautumisestaan. Aikakoneteoriat lienevät saaneet lisäaineistoa siitä, että Kammler työskenteli V2-ohjusten parissa ja julistettiin myöhemmin kadonneeksi.
Teoria tuli esille 2000-luvun alussa, kun puolalainen journalisti Igor Witkowski väitti, että puolalainen upseeri oli kolme vuotta aikaisemmin näyttänyt hänelle dokumentteja, joiden mukaan saksalaiset olisivat rakentaneet toisen maailmansodan aikana aikakoneen. Dokumentteja ei ollut saanut tietenkään ottaa tarkemman tarkastelun kohteeksi eikä niitä saanut kopioida. Uusien salaliittoteorioiden mukaan aikakone sijaitsee natsien kultajunassa, joka on hautautuneena maan alle jossain Puolan alueella. Yhdysvaltalainen ufotutkija Nick Cook väittää, että laite on yhdessä muiden saksalaisten huippusalaisten laitteiden kanssa Antarktiksella salaisessa tukikohdassa, jonne olisi menty sukellusveneellä.
Sheraldo Becker

Sheraldo Becker (s. 9. helmikuuta 1995 Amsterdam, Alankomaat) on surinamelais-alankomaalainen jalkapalloilija, pelipaikaltaan hyökkääjä. Hän on pituudeltaan 180-senttimetrinen. Hän edustaa Espanjan La Ligassa pelaavaa Real Sociedadia. Hän edusti kesästä 2019 tammikuuhun 2024 Saksan Bundesliigassa pelaavaa Union Berliniä.
Becker pelasi Alankomaissa Ajaxin junioreissa mutta siirtyi vuoden 2015 tammikuussa 1,5 vuodeksi lainalle PEC Zwolleen, jossa hän pelasi ensimmäisen Eredivisie-ottelunsa tammikuun puolivälissä ja teki ensimmäisen pääsarjamaalinsa Dordrechtia vastaan helmikuun alussa. Kaudet 2016–2019 hän edusti Eredivisiessa ADO Den Haagia. Kesällä 2019 Becker siirtyi saksalaisseura Union Berliniin. Ensimmäisellä bundesliigakaudellaan hän pelasi 13 ottelua. Toisella kaudellaan hän pelasi 18 bundesliigaottelua ja teki niissä kolme maalia mutta oli tammikuun lopulta lähtien yli kolme kuukautta poissa kentiltä nilkkavammojen vuoksi. Kaudella 2021–2022 hän pelasi 28 bundesliigaottelua ja teki niissä neljä maalia. Kaudella 2022–2023 hän teki seitsemässä ensimmäisessä ottelussaan kuusi maalia, muun muassa kaksi maalia Schalkea ja yhden seuraavassa, tasapeliin 1–1 päättyneessä ottelussa hallitsevaa mestaria Bayern Müncheniä vastaan. Kauden 34 liigaottelussa hän teki kaikkiaan 11 maalia. Kaudella 2023–2024 hän pelasi 11 bundesliigaottelua ilman maaleja. Mestarien liigassa hän on pelannut viisi ottelua ja tehnyt kaksi maalia. Eurooppa-liigan kymmenessä ottelussa hän on tehnyt yhden maalin. Konferenssiliigassa hän on pelannut kuusi ottelua.
Becker pelasi yhteensä 11 ottelua Alankomaiden alle 16-, alle 17-, alle 18-, alle 19- ja alle 20-vuotiaiden maajoukkueissa. Aikuisten maaotteluissa hän on edustanut Surinamea kesäkuusta 2021 lähtien. Hän teki kaksi maalia ensimmäisessä maaottelussaan Bermudaa vastaan. Heinäkuussa 2021 hän pelasi kolme ottelua CONCACAF Gold Cupissa. Vuoden 2023 loppuun mennessä hän on pelannut yhdeksän A-maaottelua.
Yleismaantiede oppikouluja varten

Yleismaantiede oppikouluja varten on Iivari Leiviskän kirjoittama maantieteen oppikirja oppikouluille. Kirjan oli kustantanut WSOY. Teoksen ensimmäinen painos ilmestyi vuonna 1950 ja viimeinen 1965. Kaikkiaan teoksesta otettiin kahdeksantoista painosta. Kirja oli Kouluhallituksen hyväksymä ja sisälsi oppikoulujen opetussuunnitelmiin kuuluvan materiaalin. Teos jakaantui neljään päälukuun, jotka olivat Fyysinen maantiede, Eliömaantiede, Matemaattinen maantiede ja Ihmismaantiede. 
Fyysinen maantiede.
Kirja ei vielä tuntenut mannerliikuntoja eli mantereitten liikkumista laattatektoniikan pohjalta. Se kertoi muista maanpinnan muotoja synnyttävistä voimista. Saksalainen Alfred Wegener oli esittänyt jo vuonna 1912 mannerliikuntoteoriansa, mutta se hyväksyttiin yleisesti vasta 1970-luvulla. 
Ihmismaantiede.
Luku ihmismaantieteestä sisältää paljon sellaista aineistoa, joka on poistunut nykyisistä maantieteen oppikirjoista. 
Luvussa kerrottiin, että yksimielistä rotujakoa ei ole olemassa; toiset jakavat ihmiskunnan viiteen, toiset kolmeen ja jotkut kahdeksaan tai jopa kymmeneen rotuun. Tunnetuin vanha jako oli jako valkoiseen eli kaukasialaiseen rotuun, keltaiseen eli mongolirotuun, punaiseen eli intiaanirotuun, ruskeaan eli malaijirotuun ja mustaan eli neekerirotuun. Uusin jaotus perustui kolmeen rotuun: valkoiset, keltaiset ja mustat. 
Kirjassa katsottiin, että ympäröivä luonto vaikutti eri rotujen luonteenpiirteisiin. Kuuman vyöhykkeen sademetsissä "hitaus ja huolettomuus ovat asukasten ominaisuuksia. Mieli on ailahtelevaa; se vaihtuu äkkiä synkästä alakuloisuudesta mitä vallattomimpaan iloisuuteen". Arojen kansat "ovat rohkeita, lujatahtoisia, itseensä luottavia, ylpeitä, vapautta rakastavia ja vieraanvaraisia, mutta samalla haluttomia kestävään työhön". Välimerenmaissa "kirkas aurinkoinen ilmasto kuvastuu myös ihmisten luonteessa. Asukkaat ovat iloisia ja huolettomia ja eroavat tässä suhteessa vakavista pohjoismaalaisista."
Kirjan mukaan rotujen ja kansojen luontaisilla taipumuksilla sekä uskonnolla on aina ollut suuri merkitys taloudellisten olojen kehitykselle. Eri roduista Australian alkuasukkailla oli vähiten taipumusta taloudellisen toimintansa kehittämiseen. Neekerit olivat "taitavia käsityöntekijöitä -- mutta töiden suunnittelijoiksi ei heillä ole näyttänyt olevan tarvittavia ominaisuuksia." 
Islam "on ollut ilmeisenä esteenä taloudelliselle yritteliäisyydelle. Usko sallimukseen vaikuttaa lamauttavasti, pitkät paastot ovat haitallisia uutteralle työskentelylle" ja erinäiset säädökset ovat ehkäisseet elinkeinojen harjoittamista.
Rani Khedira

Rani Khedira (s. 27. tammikuuta 1994 Stuttgart) on saksalainen jalkapalloilija, pelipaikaltaan puolustava keskikenttäpelaaja. Hän on pituudeltaan 189-senttimetrinen. Hän on edustanut Saksan Bundesliigassa Stuttgartia, Leipzigia, Augsburgia ja kesästä 2021 alkaen Union Berliniä.
Khedira pelasi Bundesliigassa ensimmäisen ottelunsa Stuttgartin joukkueessa syyskuussa 2013. Kesällä 2014 hän siirtyi tuolloin vielä 2. Bundesliigassa pelanneeseen Leipzigiin. Kesällä 2017 hän siirtyi Augsburgiin ja neljä vuotta myöhemmin Union Berliniin. Hän on vuodenvaihteeseen 2023–2024 mennessä pelannut 208 pääsarjaottelua ja tehnyt niissä kahdeksan maalia, joista neljä kaudella 2018–2019. Hän on pelannut Union Berlinissä neljä ottelua Mestarien liigassa, kymmenen Eurooppa-liigassa ja kuusi ottelua Konferenssiliigassa.
Khedira pelasi yhteensä 13 ottelua Saksan alle 15-, alle 16-, alle 17- ja alle 19-vuotiaiden maajoukkueissa. Hän pelasi viisi ottelua alle 17-vuotiaiden maailmanmestaruuskilpailuissa 2011 Saksan saavuttaessa pronssia mutta avauskokoonpanossa vain pronssiottelussa Brasiliaa vastaan.
Rani Khediran veljistä Sami Khedira on jalkapallon maailmanmestari ja Denny Khedira toimii pelaaja-agenttina. Heidän isänsä on alkujaan tunisialainen.
Gunnar Eriksson (kauppaneuvos)

Georg Gunnar Eriksson (5. kesäkuuta 1906 Maarianhamina – 8. huhtikuuta 1974 Maarianhamina) oli suomalainen kauppias, yrittäjä ja yritysjohtaja, joka sai kauppaneuvoksen arvonimen.
Erikssonin vanhemmat olivat kauppias Mathias Eriksson ja Mathilda Eriksson. Gunnar Eriksson oli isänsä perustaman kauppaliike Mathias Erikssonin, vuodesta1929 Mathias Eriksson &amp; Co ja vuodesta 1939 Ab Mathias Eriksson, toimitusjohtaja vuodesta 1927 ja yhtiön osakas sekä Oy Visko Ab:n osakas ja toimitusjohtaja vuodesta 1953. Hänellä oli myös useita luottamustehtäviä. Kauppaneuvoksen arvonimen 1967 saanut Eriksson aloitti Suomessa kokonaan uuden toimialan, ryhtymällä ensin tuomaan maahan ja sitten valmistamaan sellofaanista tehtyjä keinotekoisia makkarankuoria. Tässä häntä auttoivat Ahvenanmaan maakunnan johtavan elintarvikealan kauppaketjun omistajuus ja sen jo harjoittama tuonti- ja vientitoiminta. Tuotuaan aluksi Ruotsista sellofaanikeinosuolta makkaran ja lihatuotteiden pakkaamiseen Eriksson perusti kumppaneiden kanssa sitä varten Visko-yrityksen, jonka toimitusjohtajaksi hänet nimitettiin. Tehdasta varten hankittiin ja osin kehitettiin itse koneet sen aloittaessa toimintansa Hangossa1953. Tehdas oli lajissaan ensimmäinen tuontia korvaava laitos Suomessa. Vuonna 1962 tuotantoon tulleesta kuitupaperisesta kuoresta tuli Viskon päätuote, jota vietiin ympäri maailmaa. Sittemmin keinosuolten teossa siirryttiin myös muovin käyttöön.
Telóni

Telóni () eli Megalonísi Gavvathá (Μεγαλονήσι Γαββαθά) eli Kataváthra (Καταβάθρα) on pieni Kreikan saari, joka sijaitsee Lesboksen saaren luoteisrannikon edustalla Gavvatháksen kylän edustalla. Saaren pinta-ala on noin 0,013 neliökilometriä ja se on asumaton (vuonna 2011). Hallinnollisesti Telóni kuuluu Länsi-Lesboksen kuntaan, Lesboksen alueyksikköön ja Pohjois-Egean saarten alueeseen. Se on osa Ántissan kyläyhdyskuntaa. Saaren suurin korkeus on noin 15 metriä merenpinnasta laskettuna.
Tetartonísi

Tetartonísi () on pieni Kreikan saari, joka kuuluu Kykladien saariryhmään ja sijaitsee Pároksen saaren pohjoisrannikolla. Saaren pinta-ala on noin 0,007 neliökilometriä ja se on asumaton (vuonna 2011). Hallinnollisesti Tetartonísi kuuluu Pároksen kuntaan, Pároksen alueyksikköön ja Etelä-Egean saarten alueeseen. Tetartonísin pohjoispuolella sijaitsee Mavronísin saari.
Tigáni (Límnos)

Tigáni () on pieni Kreikan saari, joka kuuluu Pohjoisen Egean saariin ja sijaitsee Límnoksen saaren lounaiskärjen edustalla. Saaren pinta-ala on 0,04 neliökilometriä ja se on asumaton. Hallinnollisesti Tigáni kuuluu Límnoksen kuntaan, Límnoksen alueyksikköön ja Pohjois-Egean saarten alueeseen.
Tigáni

Tigáni () voi viitata seuraaviin paikkoihin Kreikassa:
Ensio Hukkataival

Kurt Ensio Napoleon Hukkataival, vuoteen 1935 Helin (26. marraskuuta 1913 Viipuri – 6. marraskuuta 2000 Helsinki) oli suomalainen yrittäjä ja yritysjohtaja, joka sai kauppaneuvoksen arvonimen.
Hukkataipaleen vanhemmat olivat insinööri Wladislaw Willga ja luontaishoitaja Maria Henriikka Helin ja puolisot 1939–1949 Martta Inkeri Hyttinen ja vuodesta 1950 Toini Annikki Idman. Hukkataival kävi kansakoulun ja perehtyi saamansa stipendin turvin ulkomainontaan Euroopassa 1958. Hän teki myös opintomatkat Yhdysvaltoihin ja Kanadaan. Hukkataival toimi eri tehtävissä lehti- ja liikealalla, oli Sähkö Oy Siemensin konttoristi 1943–1944. "Suomen Sotilas" -lehden konttoripäällikkö 1943–1945 ja Oy Suomen Ulkomainonta Ab:n, sittemmin Oy Ulkomainos Ab, perustaja 1946, apulaisjohtaja 1946–1948, toimitusjohtaja 1948–1970 ja johtokunnan puheenjohtaja 1956–1984. Häntä voidaan pitää ulkomainonnan uranuurtajana Suomessa. Hukkataipaleella oli myös useita liike-elämän, maanpuolustuksen, seurakunnallisia ja muita luottamustehtäviä, kuten SOS-Lapsikylä -yhdistyksen puheenjohtajuus vuodesta 1962. Talvisodassa vaikeasti haavoittunut ja sotainvalidiksi jäänyt Hukkataival oli sotilasarvoltaan reservin vääpeli. Hän sai kauppaneuvoksen arvonimen 1967, ensimmäisenä henkilönä mainosalalla. Hukkataipaleen Ulkomainos-yritys sai vuoden yrittäjäpalkinnon 1971, sekin ensimmäinen alallaan.
Tomaronísia

Tomaronísia () eli Tomária (Τομάρια) eli Tokmákia (Τοκμάκια) on pieni Kreikan saariryhmä, joka kuuluu Pohjoisen Egean saariin ja sijaitsee Lesboksen saaren itäpuolella sen ja Turkin rannikon välissä. Saaret ovat asumattomia (2021). Hallinnollisesti Tomaronísian saaret kuuluvat Länsi-Lesboksen kuntaan, Lesboksen alueyksikköön ja Pohjois-Egean saarten alueeseen. Ne ovat osa Mantamádoksen kyläyhdyskuntaa.
Saaret ovat yhdessä eräiden muiden Lesboksen rannikon kalliosaarten kanssa osa Natura-aluetta ”Lesboksen saaret” (GR4110009).
Saaret.
Saariryhmän saaret ovat:
Toúrlos (Antíparos)

Toúrlos () eli Toúrna (Τούρνα) on pieni Kreikan saari, joka kuuluu Kykladien saariryhmään ja sijaitsee Antíparoksen saaren itäpuolella sen ja Pároksen saaren välissä. Saaren pinta-ala on noin 0,032 neliökilometriä ja se on asumaton (vuonna 2011). Hallinnollisesti Toúrlos kuuluu Antíparoksen kuntaan, Pároksen alueyksikköön ja Etelä-Egean saarten alueeseen.
Toúrlos (Páros)

Toúrlos () eli Tourlítes Megáli (Τουρλίτες Μεγάλη) on pieni Kreikan saari, joka kuuluu Kykladien saariryhmään ja sijaitsee Pároksen saaren koillispuolella. Saaren pinta-ala on noin 0,012 neliökilometriä ja se on asumaton (vuonna 2011). Hallinnollisesti Toúrlos kuuluu Pároksen kuntaan, Pároksen alueyksikköön ja Etelä-Egean saarten alueeseen. Saari on osa Tourlítes (Τουρλίτες) -nimistä kahden pienen saaren ryhmää, johon kuuluu myös pienempi saari Tourlítes Mikrí (Τουρλίτες Μικρή).
Villepreux

Villepreux on kunta Ranskassa Yvelinesin departementissa Île-de-Francen alueella. Se sijaitsee noin 30 km Pariisista länteen.
Villepreux on yksi Pariisin seudun vanhimmista kylistä. Ensimmäinen kirjallinen maininta siitä löytyy vuodelta 856. "Château de Villepreux" on rakennettu vuonna 1598. Sen rakennuttivat veljekset Thomas ja Alexandre Francini, jotka olivat kuninkaiden suihkulähdeinsinöörejä. Vuodesta 1661 lähtien he omistautuivat rakentamaan Versailles’n palatsin vesielementtejä. Versailles’n palatsi sijaitsee vain noin kymmenen kilometrin päässä linnasta. Linna on ollut historiallinen monumentti vuodesta 1970 lähtien.
Toúrlos

Toúrlos () voi viitata seuraaviin paikkoihin Kreikassa:
Tragoúsa

Tragoúsa (, myös "Tragoússa", Τραγούσσα) eli Atrákoussa (Ατράκουσσα) on pieni Kreikan saari, joka kuuluu Dodekanesian saariryhmään ja sijaitsee Chálkin ja Ródoksen välissä, etelään Alimiásta. Saaren pinta-ala on 0,268 neliökilometriä ja se on asumaton (vuonna 2011). Hallinnollisesti Tragoúsa kuuluu Chálkin kuntaan, Ródoksen alueyksikköön ja Etelä-Egean saarten alueeseen. Saari on yhdessä muiden lähisaarten kanssa osa lintudirektiivin mukaista Natura 2000 -aluetta.
Tría Adélfia

Tría Adélfia () eli Tría Adérfia (Τρία Αδέρφια) eli Adélfia (Αδέλφια) on kolmen pienen Kreikan saaren ryhmä, joka kuuluu Kykladien saariryhmään ja sijaitsee Folégandroksen saaren itäpuolella sen ja Kardiótissan saaren välissä. Suomeksi saariryhmän nimi on ”Kolme veljestä”. Lounaisemman pääsaaren pinta-ala on noin 0,041 neliökilometriä ja koillisemman pääsaaren pinta-ala noin 0,027 neliökilometriä. Kolmannen, paljon pienemmän pohjoisimman saaren pinta-ala on noin 0,0008 neliökilometriä. Saaret ovat asumattomia (vuonna 2011). Hallinnollisesti Tría Adélfian saaret kuuluvat Folégandroksen kuntaan, Thíran alueyksikköön ja Etelä-Egean saarten alueeseen.
Creed III

Creed III on vuonna 2023 ensi-iltansa saanut yhdysvaltalainen urheiludraamaelokuva, jonka on ohjannut Michael B. Jordan. Jordan palaa samalla myös pääosaan esittämään Adonis Johnson Creediä, Apollo Creedin poikaa. Elokuvassa näyttelevät myös Tessa Thompson, Jonathan Majors, Wood Harris, Florian Munteanu ja Phylicia Rashād. Elokuva on "Rocky"-elokuvasarjan yhdeksäs elokuva, ja samalla jatko-osa elokuville "" (2015) ja "Creed II" (2018). Se on myös elokuvasarjan ensimmäinen elokuva, jossa Sylvester Stallone ei palaa Rocky Balboan rooliin. Elokuva ilmestyi elokuvateattereihin Yhdysvalloissa ja Suomessa 3. maaliskuuta 2023.
Babylon.js

Babylon.js on avoimeen lähdekoodiin perustuva grafiikkamoottori, joka hyödyntää JavaScript-kirjastoa näyttääkseen 3D-grafiikkoja verkkoselaimessa HTML5:n kautta. Avoinlähdekoodi on saatavilla gitHubissa ja toimii Apache 2.0 -lisenssin alaisuudessa.
Historia.
Babylon.js on julkaistu vuonna 2013 ja sen kehittivät kaksi Microsoftin työntekijää. David Catuhe kehitti 3D-pelimoottorin vapaa-ajallaan sivuprojektina David Roussetin kanssa. Myöhemmin tästä tuli Davidille kokoaikainen työ ja hänen tiiminsä ensisijainen kohde. Uusin versio 5.3.0 julkaistiin 21. Huhtikuuta 2022
Tekninen kuvaus.
Lähdekoodi on kirjoitettu TypeScriptillä ja se on käännetty JavaScript-versioksi. JavaScript-version on käyttäjille saatavilla gitHub sivustolla. Kaikki HTML5-standardia ja WebGL-standardia tukevat verkkoselaimet tulkitsevat Babylon.js:n 3D-moottorin ja näin ollen mahdollistavat 3D-renderöinnin. Babylon.js:ää voi käyttää useissa eri käyttökohteissa kuten:
Mallinnusmenetelmät.
3D-mallinnus prosessissa käytetään monikulmiomallinnusta, jossa kolmiomaiset pinnat esitetään kuorimallien avulla. Luodut mallit renderöidään HTML5-kangaselementille käyttäen varjonnusohjelmaa, joka määrittää pikselien sijainnint ja värit kankaalla käyttäen polygonimalleja.
Janik Haberer

Janik Haberer (s. 2. huhtikuuta 1994 Wangen im Allgäu) on saksalainen jalkapalloilija, pelipaikaltaan keskikenttäpelaaja. Hän on pituudeltaan 186-senttimetrinen. Hän edusti Bundesliigassa Freiburgia kausina 2016–2022 ja siirtyi kesällä 2022 Union Berliniin.
Haberer siirtyi Unterhachingista bundesliigaseura Hoffenheimiin kesällä 2014 mutta ei päässyt pelaamaan uuden seuransa edustusjoukkueessa. Kauden 2015–2016 hän pelasi lainalla 2. Bundesliigassa Bochumin joukkueessa ja siirtyi kesällä 2016 Freiburgiin. Hän pelasi kuuden kauden aikana Freiburgissa 158 bundesliigaottelua ja teki niissä 12 maalia. Kaudella 2022–2023 hän sivusi jo kahdeksannessa ottelussaan lokakuun puolivälissä yhden kauden maaliennätystään kolmea maalia, kun hän teki kaksi maalia Borussia Dortmundia vastaan Union Berlinin voittaessa kotiottelunsa maalein 2–0. Kauden 32 liigaottelussa hän teki lopulta viisi maalia. Eurooppa-liigassa hän pelasi yhdeksän ottelua. Kaudella 2023–2024 hän on vuodenvaihteeseen mennessä pelannut ilman maaleja 12 ottelua Bundesliigassa ja viisi ottelua Mestarien liigassa.
Haberer pelasi Saksan alle 19-, alle 20- ja alle 21-vuotiaiden maajoukkueissa. Hän pelasi kolme ottelua, muun muassa välierän ja loppuottelun, alle 21-vuotiaiden Euroopan-mestaruuskilpailuissa 2017, kun Saksa voitti mestaruuden.
Kalevi Kanto

Kalevi Kanto (s. 25. helmikuuta 1947) on suomalainen entinen nyrkkeilijä. Kanto kilpaili EM-kilpailussa 1967 Roomassa raskaassa keskisarjassa 81kg. Kanto on moninkertainen Suomenmestari. Kanto edusti Helsingin Jyryä ja myöhemmin Tapanilan Erää.